Diari Oficial de la Generalitat Valenciana


Sumari del DOGV 9552, del 13-03-2023 (2023/2361)

RESOLUCIÓ de 3 de març 2023, de la directora general de Cultura i Patrimoni, per la qual es prorroguen les beques per a la realització de pràctiques professionals en centres i serveis de biblioteques i arxius gestionats per la Generalitat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2361


Data del document
:   03-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 3 de març 2023, de la directora general de Cultura i Patrimoni, per la qual es prorroguen les beques per a la realització de pràctiques professionals en centres i serveis de biblioteques i arxius gestionats per la Generalitat. [2023/2361]  
Mitjançant l'Ordre 63/2016, de 3 d'octubre, de la Conselleria d'Educació, Investigació, Cultura i Esport, es van aprovar les bases reguladores de la concessió de beques per a la realització de pràctiques professionals en l'àmbit de les biblioteques i els arxius gestionats per la Generalitat (DOGV 7889, 06.10.2016).  
Per la Resolució de 21 d'octubre de 2021, del conseller d'Educació, Cultura i Esport (DOGV 9208, 04.11.2021), es van convocar 15 beques per a la realització de pràctiques professionals en centres i serveis de biblioteques i arxius gestionats per la Generalitat.  
Per la Resolució de 7 de març de 2022, de la Direcció General de Cultura i Patrimoni, es van adjudicar quinze beques per a la realització de pràctiques professionals en centres i serveis gestionats per la Generalitat i es va constituir una borsa de reserva prioritzada (DOGV 9296, 07.03.2022).  
Per la Resolució de 22 de març de 2022, de la directora general de Cultura i Patrimoni, es van acceptar les renúncies formulades per les persones adjudicatàries i es van nomenar les persones substitutes per a la realització de pràctiques professionals en la Biblioteca Pública de l'Estat de Castelló i es va deixar deserta la de la Biblioteca Pública de l'Estat d'Alacant per haver esgotat la borsa de reserva (DOGV 9309, 30.03.2022).  
Per la Resolució de 6 de juny de 2022, de la directora general de Cultura i Patrimoni, es va acceptar la renúncia formulada per la persona adjudicatària i es va deixar sense cobrir la vacant produïda a la Biblioteca Pública de l'Estat d'Orihuela per haver-se esgotat la borsa de reserva (DOGV 9364, 17.06.2022, correcció d'errades DOGV 9370, 28.06.2022).  
Per la Resolució de 12 de setembre de 2022, de la directora general de Cultura i Patrimoni, es va acceptar la renúncia formulada per la persona adjudicatària i es va deixar sense cobrir la vacant produïda a l'Arxiu Històric Provincial de Castelló per haver-se esgotat la borsa de reserva (DOGV 9430, 19.09.2022).  
Per la Resolució de 25 d'octubre de 2022, de la directora general de Cultura i Patrimoni, es va acceptar la renúncia formulada per la persona adjudicatària i es va deixar sense cobrir la vacant produïda a l'Arxiu del Regne de València per haver-se esgotat la borsa de reserva (DOGV 9463, 04.11.2022).  
Per la Resolució de 19 de desembre de 2022, de la directora general de Cultura i Patrimoni, es va acceptar la renúncia formulada per la persona adjudicatària i es va deixar sense cobrir la vacant produïda a la Biblioteca Pública de l'Estat de València per haver-se esgotat la borsa de reserva (DOGV 9499, 28.12.2022).  
En punt cinqué de la Resolució de 7 d'octubre de 2019, s'estableix que la duració de les beques serà de 12 mesos i que el període de duració es podrà prorrogar, sense necessitat d'una nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant ho requerisca o aconselle.  
Les tutories responsables han manifestat la realització satisfactòria de l'activitat de les pràctiques professionals. La Direcció General de Cultura i Patrimoni considera que és aconsellable la continuïtat de les activitats de les pràctiques professionals segons les resolucions a les quals s'ha fet referència, i es requereix una pròrroga de dotze (12) mesos més per a completar la formació de les persones becàries.  
La Llei 9/2022, de 30 de desembre, de pressupostos de la Generalitat per a 2023, conté la línia de subvenció S8108000, del capítol IV, amb la qual seran finançades les beques convocades per a la realització de pràctiques professionals en centres i serveis d'arxius gestionats per la Generalitat.  
Per tot això, tenint en compte la duració màxima de les beques establida en la convocatòria i el que disposa el Decret 132/2009, de 4 de setembre, del Consell, pel qual es regula la concessió de beques, i en virtut de la delegació efectuada pel conseller en el punt dèsset de la Resolució de 21 d'octubre de 2021, resolc:  
  
Primer  
Prorrogar per dotze mesos addicionals les beques a:  
- Ana Baamonde Silva, en l'Arxiu Històric Provincial d'Alacant.  
  
- Anna Karapetyan, en Biblioteca Pública de l'Estat de Castelló.  
- Daniel Lorente Martínez, en l'Arxiu Històric d'Orihuela.  
- Cristina Ferraz Garcia i Raul Calatayud Salcedo, en l'Arxiu Històric de la Comunitat Valenciana.  
- Ana de la Rosa Castro, Asier Dasí Osca, Ida Salcedo Gagliardi, Cecilia Anabel Zappia i Juan Carlos Muñoz Ruiz, en la Subdirecció del Llibre, Arxius i Biblioteques.  
Es manté la borsa constituïda en la Resolució de 7 de març de 2022.  
  
  
Segon  
La pròrroga serà efectiva des del dia 15 de març de 2023 i finalitzarà el 14 de març de 2024.   
  
Tercer  
L'import brut mensual de la beca durant els mesos de març a desembre de 2023 serà de mil cent seixanta-cinc euros amb huit cèntims (1.165,08 €). Aquesta quantitat podrà ser incrementada, quan així ho aprove el Consell, en el percentatge d'increment de les retribucions del personal al servei del sector públic. La quantia de la beca durant els mesos de gener a març de 2024 es consigna de manera estimativa, i s'haurà d'ajustar a l'increment que establisca la llei de pressupostos corresponent. El pagament es farà a càrrec de l'aplicació pressupostària 40.56.12.166.31, línia de subvenció S8108000 del capítol IV del pressupost de la Generalitat per als exercicis 2023 i 2024, aquesta última anualitat està condicionada a l'existència de crèdit adequat i suficient, pels imports per anualitat detallats a continuació:  
  
Any 2023: 123.000 euros  
Any 2024: 35.000 euros  
Es finançarà la quota d'empresa de la Seguretat Social de les persones adjudicatàries d'aquesta convocatòria, a càrrec de l'aplicació i del codi de línia anteriors, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que estableix la disposició addicional tercera de la Llei 27/2011, d'1 d'agost, sobre l'actualització, l'adequació i la modernització del sistema de Seguretat Social.  
  
  
Quart  
Per a la resta de condicions, es mantenen les que figuraven en les bases reguladores establides en l'Ordre 63/2016, de 3 d'octubre. Aquesta resolució es publicarà en el Diari Oficial de la Generalitat Valenciana, de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
De conformitat amb el que estableixen l'article 46 de la Llei 29/1998, de 13 de juliol, reguladora de la jurisdicció contenciosa administrativa, i els articles 123 i 124 de la Llei 39/1995, d'1 d'octubre, del procediment administratiu comú, contra aquesta resolució, que posa fi a la via administrativa, es pot presentar potestativament un recurs de reposició o directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'ha d'interposar davant la consellera d'Educació, Cultura i Esport en el termini d'un mes, comptador des de l'endemà de la publicació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació.  
  
València, 3 de març de 2023. La directora general de Cultura i Patrimoni: Carmen Amoraga Toledo.